text: Кадир Насуфов: Ценностите, следвани от ДПС са правилният път за по-добър и спокоен живот в Родината ни! - 24Shumen.COM
  дом Политика Кадир Насуфов: Ценностите, следвани от ДПС са правилният път за по-добър и...
  Кадир Насуфов: Ценностите, следвани от ДПС са правилният път за по-добър и спокоен живот в Родината ни!
  2021/07/07 2:46:57 PM
  Вярвам, че ценностите, които Движението за права и свободи (ДПС) следва – заедност, толерантност, единство са правилния път за по-добър и спокоен живот в нашата Родина България. В нашата партия не забравяме миналото, но сме устремени и в бъдещето, като мислим за чисти храни, чист въздух, чиста вода, чиста зелена енергия, високи технологии. И мисля, че точно тези идеи ще накарат хората да се върнат по селата, да печелят, работейки на село и да се радват на по-спокоен живот. Цял живот съм живял на село, родителите ми живеят на село и знам какво богатство е това.
  На първо място в политиката слагам лоялността. Идеалист съм и винаги стоя зад добрите и структурирани идеи на партията си. С годините съм доказал, че мога да работя с хора, да ги изслушвам, да им помагам. Упорит съм за поставените цели.
  Това е веруюто на 39-годишния кандидат за народен представител от ДПС Кадир Насуфов. Той е семеен, с 2 деца.
  Завършил е Професионална гимназия по ветеринарна медицина и земеделие "Александър Стамболийски" в град Лозница. С голямо удовлетворение споделя, че образованието му е допринесло с години да практикува любимата си професия, защото обича животните, обича да се грижи за тях и да помага на стопаните им.
  Кадир Насуфов се бил 5 години земеделски производител и имал кравеферма, но последните години е било изключително тежко да се справя с непосилната задача да изкарва прехраната си по този начин, което той отдава на не добрата ангажираност на управляващите през последните години към земеделците и животновъдите. Затова си е поставил и цел – да помогне за възстановяването на тези отрасли в родния му край.
  2006 година се дипломира със специалност "Социални дейности" от Шуменски университет "Епископ Константин Преславски".
  Кандидатът за депутат Кадир Насуфов в момента изпълнява длъжността заместник –кмет на община Венец, като отговаря за "Стопанска и Инвестиционна дейност".
  В политиката е вече цели 10 години. През 2011 година става председател на Местния съвет на ДПС в родното му село Ясенково, а от 2020 година – председател на Общинския съвет на ДПС – община Венец.